ПРОТОКОЛ № 34
от заседанието на Комисия по правни и институционални въпроси към Пленума на Висшия съдебен съвет, 
проведено на 23.10.2017 г.

Днес, 23.10.2017 г., понеделник от 15.00 ч. в сградата на Висшия съдебен съвет, се проведе заседание на Комисията по правни и институционални въпроси към Пленума на ВСС в състав:

ПРЕДСЕДАТЕЛ:		 ЦВЕТИНКА ПАШКУНОВА
ЗАМ. ПРЕДСЕДАТЕЛ:	 ГЕОРГИ КУЗМАНОВ 

ЧЛЕНОВЕ:			 АТАНАСКА ДИШЕВА 
 СТЕФАН ГРОЗДЕВ
					 ВЕРОНИКА ИМОВА - отсъства
					 ПЛАМЕН НАЙДЕНОВ
					 ГЕОРГИ КУЗМАНОВ					                                           ДАНИЕЛА МАШЕВА
				           ЕВГЕНИ ДИКОВ 

На заседанието присъстват експертните сътрудници на комисията Саша Харитонова – директор на дирекция „Правна“, Мартин Величков – главен експерт – юрисконсулт в дирекция „Правна“, Христина Тодорова – директор на дирекция „Международна дейност“ и Кремена  Капралова - гл. експерт - връзки с обществеността в отдел „Публична комуникация и протокол“.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

Включва в дневния ред следните допълнителни точки:
- Избор на председател и заместник – председател на Комисията по правни и институционални въпроси;
- Проект на Наредба за изменение и допълнение на Наредба № 2 от 29.06.2015 г. за вписването, квалификацията и възнагражденията на вещите лица;
- Изработване на рекламни и информационни печатни материали за нуждите на Висшия съдебен съвет през 2018 г.
Д Н Е В Е Н   Р Е Д: 

I. МЕЖДУНАРОДНА ДЕЙНОСТ:

           1. ОТНОСНО: Определяне на представители на Висшия съдебен съвет за участие в проектни екипи на Европейската мрежа на съдебните съвети за периода 2016 – 2017 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

1.1. ПРЕДЛАГА на Съдийската и Прокурорската колегия на ВСС да ПОТВЪРДЯТ/ОПРЕДЕЛЯТ своите представители за регистриране в проектните екипи на Европейската мрежа на съдебните съвети за периода 2017 – 2018 г., съгласно решение на Комисията по правни и институционални въпроси по протокол №24/17.07.2017 г. 
1.2. ВЪЗЛАГА на експертите от дирекция „Международна дейност“ след определянето на участниците за регистриране в проектните екипи на Европейската мрежа на съдебните съвети за периода 2017 – 2018 г.  да им предоставят получените материали и кореспонденция, свързани с изпълнението на всеки един от проектите.
1.3. Внася предложението по т. 1 за разглеждане в следващите заседания на Съдийската и Прокурорската колегия на ВСС.

2. ОТНОСНО: Доклад от Конференция за върховенството на правото в държавите от Източното партньорство, посветена на реформите в съдебната система, проведена на 4-5 октомври 2017 г., гр. Брюксел, Белгия

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

2.1. ПРИЕМА ЗА СВЕДЕНИЕ доклада от Конференция за върховенството на правото в държавите от Източното партньорство, посветена на реформите в съдебната система, проведена на 4-5 октомври 2017 г. в гр. Брюксел, Белгия.
2.2. Предоставя на членовете на Висшия съдебен съвет за запознаване.

директор на д-я „Международна дейност“:
							Хр. Тодорова

II. ПУБЛИЧНА КОМУНИКАЦИЯ:

3. ОТНОСНО: Допълване на решение на Пленума на ВСС по протокол № 29/28.09.2017 г. относно Годишен мониторингов доклад и оценка за изпълнението на Комуникационната стратегия на съдебната власт за 2016 г. и Годишен медиен анализ за 2016 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

         3.1. ОТЛАГА разглеждането на точката за следващо редовно заседание на Комисията. 
        3.2. След вземане на решение от Комисията по правни и институционални въпроси, точката да бъде внесена в следващото заседание на Пленума на ВСС, насрочено за 02.11.2017 г.

	ДОПЪЛНИТЕЛНИ ТОЧКИ:

14. ОТНОСНО: Изработване на рекламни и информационни печатни материали за нуждите на Висшия съдебен съвет през 2018 г.

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

14.1. Одобрява предложените бройки рекламни и печатни материали, приложената спецификация, както и предложеното разпределение за нуждите на  Висшия съдебен съвет през 2018 г. 
14.2. Изпраща предложението за одобрение на Комисия „Бюджет и финанси“.

* При обсъждане на точката г-жа Атанаска Дишева изразява принципно несъгласие с поръчката на висящи календари.

гл. експерт - връзки с обществеността в отдел „Публична комуникация и протокол“
                                                                        К. Капралова 

III. ПРАВНИ ВЪПРОСИ:

	4. ОТНОСНО: Писмо от Главния прокурор по повод молба от Росица Захариева – прокурор в Окръжна прокуратура  -Стара Загора за разрешаване ползването на неплатен отпуск по чл. 160, ал.2 от Кодекса на труда

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

4.1. Висшият съдебен съвет се е произнесъл по поставения въпрос с решение по протокол № 13 от заседание проведено на 18.03.2013 г.
4.2. Решението да се изпрати на Главния прокурор.

5. ОТНОСНО: Законопроект за изменение и допълнение на Закона за съдебната власт/преписка на Комисия по правни въпроси към Народното събрание  вх.№ ВСС – 13456 от 06.10.2017 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

 5.1. ПОДДЪРЖА решението си по протокол № 33 от 16.10.2017 г. 

	6. ОТНОСНО: Писмо от Информационно обслужване АД /вх. №  ВСС – 13971 от 18.10.2017 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 6.1. Предоставя писмото, ведно с цялата преписка, на комисия "Професионална квалификация и информационни технологии" за произнасяне по необходимостта от дейностите, които извършва „Информационно обслужване“ АД в съдилищата.

	7. ОТНОСНО: Писмо от Деница Вълкова – председател на Апелативен съд – гр. Бургас, за ползване експертизата на членовете на Висшия съдебен съвет за повишаване квалификацията на магистратите

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	7.1. ВНАСЯ писмото от Деница Вълкова – председател на Апелативен съд – гр. Бургас в заседание на Съдийската колегия на ВСС, за произнасяне по поставения въпрос може ли да се използва експертизата на членовете на Висшия съдебен съвет за повишаване квалификацията на магистратите.

	8. ОТНОСНО: Запитване от Даниела Росенова – и.ф. председател на Апелативен специализиран наказателен съд по приложението на чл. 237 от Закона за съдебната власт

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

  	 8.1. Комисията по правни и институционални въпроси няма правомощия да дава обвързващо тълкуване на закона.

	9. ОТНОСНО: Предложение от Мария Карагьозова – съпредседател на Гражданския съвет към ВСС от страна на НПО

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 9.1. ВНАСЯ предложението от Мария Карагьозова – съпредседател на Гражданския съвет към ВСС за разглеждане в заседание на Пленума на ВСС.
	9.2. 	ПРЕПОРЪЧВА на Гражданския съвет да отложи заседанието си, след решението на Пленума.  

	10. ОТНОСНО: Заявление от Неправителствена организация „ЮРИСТИ СРЕЩУ КОРУПЦИЯТА“

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 10.1. ПРИЕМА ЗА СВЕДЕНИЕ заявлението от Неправителствена организация „ЮРИСТИ СРЕЩУ КОРУПЦИЯТА“.

	11. ОТНОСНО: Запитване от Палмира Атанасова – председател на Районен съд – гр. Левски /преписка от Районен съд – гр. Левски с вх. № 11946 от 04.09.2017 г./

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 11.1. ОДОБРЯВА изготвения от дирекция „Правна“ отговор. 
	 11.2. Отговорът да се изпрати на председателя на Районен съд – гр. Левски.

ДОПЪЛНИТЕЛНИ ТОЧКИ:

	12. ОТНОСНО: Избор на председател и заместник – председател на Комисията по правни и институционални въпроси

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

	 12.1. За председател на Комисията по правни и институционални въпроси  избира Цветинка Пашкунова.
	12.2. За заместник – председател избира Георги Кузманов.

13. ОТНОСНО:  Проект на Наредба за изменение и допълнение на Наредба № 2 от 29.06.2015 г. за вписването, квалификацията и възнагражденията на вещите лица

КОМИСИЯТА ПО ПРАВНИ И ИНСТИТУЦИОНАЛНИ ВЪПРОСИ
Р Е Ш И:

13.1. ОТЛАГА разглеждането на проекта на Наредба за изменение и допълнение на Наредба № 2 от 29.06.2015 г. за вписването, квалификацията и възнагражденията на вещите лица за следващото заседание на Комисията. 

    ПРЕДСЕДАТЕЛ
                                                                    НА КОМИСИЯТА:	/п/	 
								ЦВЕТИНКА ПАШКУНОВА